cyanic-selkie/wikianc huggingface dataset:
Neuvic-demningen
Demningen er en 27 meter høy og 145 meter lang buedam i betong som gir vann til Neuvic d'Ussel vannkraftverk (i kommunen Sérandon ved Dordogne-elva) via en tunnel med om lag 220 meters fallhøyde. Reservoaret som skapes kalles enten Neuvicsjøen eller Triouzounesjøen, den har et areal på 2,94 – 4,10 km² (294 – 410 hektar) og et volum på inntil 24 millioner m³.
Anlegget ligger i kommunen Neuvic, ganske langt øst i departementet Corrèze. Området er en del av Limousin-regionen.
Charles van Onselen
Charles van Onselen er forsker og historiker ved University of Pretoria i Sør-Afrika. Han bor i Johannesburg.
En av hans mest bemerkelsesverdige publiserte arbeider er The Seed is 'Mine: The Life of Kas Maine, a South-Afrikan Sharecropper 1894-1985 (Oxford: James Currey, 1996). Boka ble beskrevet som en «detaljert og spennende» av effekten av Sør-Afrikas landlover på en mann og hans familie» Han fikk Alan Paton Award for boken i 1997. Han er også godt kjent i akademiske kretser for sin to binds banebrytende om sosiale og økonomiske forhold på slutten av det 19. g tidlig 20. århundres Witwatersrand: New Babylon New Ninive: Everyday life on the på Witwatersand1886-1914.
Van Onselen skrev også Small Matter of a Horse: The Life 'Nongoloza Mathebula, 1867-1948 (Ravan Press, 1984); Historien om Nongoloza har videre konsekvenser i den sørafrikanske fengselgjengensæ legender som beskrevet i den eksellente "The Number" av Jonny Steinberg.
Hans nyeste verk,: The Fox and the Flies ble publisert av Jonathan Cape, et avtrykk av Random House. Fox and Flies gir en sosial, politisk og økonomisk historie av den Trans-Atlantiske underverdenen fra om lag 1890 til 1918, året Joseph Silver ble henrettet av det østerriksk-ungarske militære. Boken følger livet til Joseph Silver som van Onselen spekulerer om kunne ha vært Jack the Ripper.
Hemicladus
Hemicladus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, gråbrunlige trebukker. Slekten kjennes lett på at antennenes midterste ledd er brede og flate.
Utbredelse
Slekten er utbredt i Sør-Amerika øst for Andesfjellene.
Chondrorrhina distincta
Chondrorrhina distincta er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, litt flat, mørk gullbasse.
Utbredelse
Arten er utbredt i tropisk Afrika.
Odd Steinar Bjerkeset
Odd Steinar Bjerkeset (1946–2021) var en norsk lokalpolitiker fra Kristelig folkeparti. Han var ordfører i Gjemnes kommune i Møre og Romsdal fra 2011 til 2015.
Bjerkeset ble første gang valgt inn i kommunestyret i 1983. Han har også tidligere vært ordfører i 8 år, fra 1999 til 2007. Han ble begge gangene valgt ved direkte ordførervalg. Fra 2007 til 2011 var han kommunestyrerepresentant. Bjerkeset har hatt en 4 års periode som varaordfører, og har også vært leder i undervisningsstyret.
Annette von Droste-Hülshoff
Annette Elisabeth baronesse von Droste-Hülshoff (født 10. januar 1797 på Burg Hülshoff ved Münster, død 24. mai 1848 i Meersburg ved Bodensee) var en tysk forfatterinne. Hun regnes som en av de største tyske kvinnelige diktere.
Odd Steinar Bjerkeset
Han drev firmaet Bjerkeset Møbler og begravelsesbyrå sammen med sin ektefelle, på Bjerkeset i Gjemnes, hvor de produserte kister og drev begravelsesbyrå. Begravelsesbyrået drives fremdeles av hans ektefelle. Firmaet har en historie som går tilbake til 1920-årene.
Musikkåret 1430
Musikkåret 1430 er en oversikt over hendelser, fødte og avdøde musikkpersonligheter i 1430.
Annette von Droste-Hülshoff
Hun stammet fra gammel westfalisk, katolsk adel, og førte et meget tilbaketrukket liv. Hun var i sin barndom og ungdom meget sykelig, og ble mellom 1812 og 1819 undervist av professor Anton Sprickmann. Etter farens død flyttet hun med moren til dennes enkesete Haus Rüschhaus ved Nienberge.
Bezirk Potsdam
Bezirk Potsdam var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Potsdam.
Administrativ inndeling
Bezirk Frankfurt var inndelt i to bykretser og 15 landkretser:
Ved oppløsningen av DDR sommeren 1990 ble Bezirk Potsdam oppløst, og kretsene ble en del av Brandenburg.
Arne Ungermann
Arne Ungermann Jørgensen (født 11. desember 1902, død 25. februar 1981) var en dansk tegner. Han ble kjent som en av Danmarks beste illustratør med tegninger til blant annet flere klassiske barnebøker.
Arne Ungermann vokste opp i Odense som sønn av politikommissær Jørgen Christian Jørgensen og Mathilde Theodora født Ungermann. Han ble i 1930 ansatt ved avisa Politikens reklameavdeling. Han leverte ellers poengterte tegninger til flere vittighetsblader og arbeidet med plakater.
Som bokillustratør bidro han med tegninger blant annet til Johan Herman Wessel (1930), Giovanni Boccaccios Decamerone (1939), Voltaires Candide (1940) og Ovids Elkovskunst (1943. Han illustrerte dessuten en lang rekke barnebøker, blant annet Jens Sigsgaards Palle alene i Verden (1942, nyillustrert 1968) og hans barnerimsamlinger Abel Spendabel og andre børnerim (1945) og Okker, gokker, gummiklokker og andre børnerim (1943). Han stod også bak tegneserien om Hanne Hansen fra 1935 til 1958. I nyere tid er han kjent for sine små vignetter til rulletekstene til TV-serien Matador. Han utgav også sine egne Efter øjemaal (1952) og Efter Hukommelsen (1972).
Ungermann fikk Alfred Schmidts legat i 1936, Kulturministeriets Børnebogs-pris i 1961 og Eckersbergmedaljen i 1979.
Ungermanns elegante tegninger er preget av stor formsikkerhet og samtidas krav til slående enkelhet.
Lukáš Hlava
Lukáš Hlava (født 10. september 1984 i Turnov) er en tsjekkisk skihopper.
Han debuterte i verdenscupen i skihopping 11. januar 2003, og hans beste individuelle verdenscup-plassering er en 3.-plass i normalbakke fra Lahtis 2012.
Hlava representerte Tsjekkia under Vinter-OL 2010. Hans bror Jakub Hlava har også vært skihopper.
Han har også bakkerekord i RusSki Gorki i normalbakken, satt i kvalifiseringen i verdenscupen 7. desember 2012.
Amstel Gold Race 1969
Amstel Gold Race 1969 var den tredje utgaven av det årlige landeveisrittet "Amstel Gold Race", avholdt søndag 18. april 1969 i de nederlandske provinsene Noord-Brabant og Limburg. Rittet var 259 kilometer langt, med start i Helmond og målgang i Meerssen. Det var totalt 132 ryttere som deltok, og 36 som fullførte rittet.
Fylkesvei 1266
Fylkesvei 1266 går mellom Sekkelsten og Solbergfoss i Indre Østfold. Veien er 8,5 km lang, og heter Solbergfossveien. Fra endepunktet er det åpen vei over damkronen på kraftanlegget til Solberg, men den er smal og bare egnet for personbiler. Kun en bil i bredden.
Frem til 2019 hadde veien betegnelsen fylkesvei 738.
34 (album)
34 er et musikkalbum med Ole Ivars. Albumet ble utgitt den 22. oktober 2011. Albumet ble produsert av Morten Nyhus.
Michiyo Fujimaru
Michiyo Fujimaru (født 6. april 1979) er en japansk synkronsvømmer som deltok i de olympiske leker 2004 i Athen.
Fujimaru vant en olympisk sølvmedalje i synkronsvømming under Sommer-OL 2004 i Athen. Hun var med på det japanske laget som kom på andreplass i lagkonkurransen bak Russland. De andre på laget var Kanako Kitao, Emiko Suzuki, Saho Harada, Miya Tachibana, Miho Takeda, Juri Tatsumi og Yoko Yoneda.
Blue Velvet
Blue Velvet er en amerikansk mysteriefilm og thriller fra 1986, skrevet og regissert av David Lynch. Filmen har elementer av både film noir og surrealisme. Hovedrollene spilles av Kyle MacLachlan, Isabella Rossellini, Dennis Hopper og Laura Dern. Tittelen er fra en sang av Bobby Vinton fra 1963 med samme tittel. Selv om mange filmanmeldere var svært negative til filmen den første tiden etter premieren, anses filmen flere tiår senere som en kultfilm.
Lynch ble for andre gang i sin karriere nominert til en Oscar for beste regi etter denne filmen. Den er et eksempel på en regissør som gjør uventede valg i rollebesettelsen, og i tillegg til at Blue Velvet ga Dennis Hoppers karriere en ny giv, merket man seg at Lynch ga en hovedrolle til Isabella Rossellini, som til da hovedsakelig var kjent som frontfigur for kosmetikk og som modell for store motehus.
Handling
I sentrum for handlingen finner vi studenten Jeffrey Beaumont (spilt av Kyle MacLachlan). Filmen starter i det Jeffrey, som er kommet hjem til den lille byen Lumberton for å besøke sin alvorlig syke far, finner et menneskeøre i gresset på vei hjem fra sykehuset. Han tar øret med seg til politimannen Williams, og slik treffer han politimannens datter Sandy (spilt av Laura Dern), som han kjente i gamle dager. Sandy forteller Jeffrey at øret på en eller annen måte kan knyttes til nattklubbsangeren Dorothy Vallens (spilt av Isabella Rossellini). Steg for steg blir Jeffrey trukket stadig dypere inn i hjembyens skitne underverden. Han innleder et seksuelt forhold til Dorothy Vallens, og avdekker den psykotiske, kriminelle Frank Booth (spilt av Dennis Hopper), som selger narkotika, er skyldig i kidnapping og begår seksuelle overgrep.
VM i landeveissykling 2022 – Mennenes temporitt (U23)
VM i landeveissykling 2022 – Mennenes temporitt (U23) ble arrangert 19. september 2022.
Søren Wærenskjold vant.
Hans Laurits Olsen Hammerstad
Hans Laurits Olsen Hammerstad (født 6. august 1840 i Sørum, død 15. mai 1877 i Kristiania ) var en norsk gårdbruker, ordfører og stortingsmann født i Akershus. Han var sønn av Ole Larsen Hammerstad.
Han drev først gården Alfstad og tok deretter over farsgården Hammerstad i Østre Toten i 1874. I 1876 ble han valgt til ordfører i kommunen, etter å ha vært medlem av kommunestyret en tid.
Hammerstad ble valgt til 5. representant fra Kristians amt til Stortinget i 1877–1879. Han var medlem av justiskomiteen, men ble permittert allerede 2. mai 1877, på grunn av sykdom. To uker senere døde han i Kristiania.
Gulflekktorvlibelle
Gulflekktorvlibelle er en libelle som tilhører familiegruppen libeller (Libellulidae). Gulflekktorvlibelle er fredet i Norge.
Utbredelse
Gulflekktorvlibelle er utbredt i det østlige Europa. Finnes i og det sørøstlige Danmark, Sverige og Finland. I sørøstlige Norge langs kysten til Vest-Agder. Et par funn i Hordaland. Arten forekommer her og der i lavlandet på Østlandet, Sørlandet og Sørvestlandet, samt i Sør-Trøndelag og arten virker å være i spredning. Habitatet er middels næringsrike, dystrofe dammer og tjern i lavlandet, ofte med utviklet flytebladsvegetasjon. Habitatet er utsatt for fysiske inngrep som gjenfylling og drenering, men artens store utbredelsesområde og forekomstareal gjør at den likevel ikke kvalifiserer til å bli rødlistet etter IUCN-kriteriene. Arten er fredet etter Bern-konvensjonen.
Utseende
Kjønnene er noe ulike. Hunnens bakkropp er mørk brun-svart med gule flekker. Hanner har mørk bakkropp med røde-brune flekker. Analvedhenget, bakerst på bakkroppen, er mørkt. Hos begge kjønn er flekken på det 7. ende leddet på bakkroppens overside gult. Pannen (frons) er hvit.
Vingene holdes i en rett vinkel ut fra kroppen i hvile. Vingemerket (pterostigma) er mørkt. Vingespennet er mellom 65 og 70 millimeter.
Levevis
Nymfen lever på bunnen, langs bredden av innsjøer og mindre vann, i lavlandet. Arten foretrekker steder som er rikt soleksponerte og har rik vegetasjon med torvmose.
Eggene legges i vann. Utviklingen tar 2-3 år. Nymfen overvintrer på bunnen, blant vegetasjonen. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er juli til august.
Gulflekktorvlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Fredet i Norge
Gulflekktorvlibelle er en av tre norske arter av libeller som er fredet. Dette fordi de har hatt stor tilbakegang, grunnet at leveområdene (habitatene) har forsvunnet. Noen arter krever helt spesielle livsbetingelser.
Grunnet bestand av Gulflekktorvlibelle i Endelausemarka i Os ble utbyggingen av E39 Svegatjørn-Rådal, mellom Bergen og Os, utsatt i 2013. Det ble besluttet å bygge bro over habitatet.
Unden
Unden er en innsjø i skogsområdet Tiveden i Västergötland og Örebro län i Sverige. Vannflaten måler 92,9 kvadratkilometer og ligger 117 meter over havet. Det største dypet er ifølge SMHI 86 meter.
Unden er en grunnvannssjø, ca. 40 % av sjøens tilsig kommer gjennom grunnen. For øvrig er det tilsig fra 13 bekker og mindre elver. Det samlede nedbørfeltet er på 309,68 kvadratkilometer, hvorav 47 % skog og 44,9 % vann. Gjennomsnittlig årsnedbør er 742 mm som utgjør 244 millioner m³. Av dette blir 149 mill. m³ tatt opp av vegetasjon og fordampet, de resterende 95 mill m³ dreneres av Edsån (Sågverksbäcken) til innsjøen Viken. Videre avrenning skjer via Forsviksån til Vättern, og Unden hører således til vassdraget Motala ström. Under en varm sommerdag når vanntemperaturen er 19 - 21 °C, er fordampningen ca 5 millimeter, noe som tilsvarer 477.000 m³.
Avrenningen skjer gjennom tre kraftverk som eies av Sätra Bruk AB, med maksimalt 6 m³ per sekund (= 8.640 m3 per dag). Göta Kanalbolag AB, som har den opprinnelige reguleringretten, sørger for å gi kanalen tilstrekkelig vannivå for seiling.
Fiske
Unden er en av Sveriges beste storrøyesjöer, både sjøens topografi og dens økosystem er egnet for røyeproduksjon. For øvrig finnes et stort antall fiskeslag, blant annet ørret, sik, abbor, gjedde og lake.
De største kjente fisk som er fanget: Røye 10,5 kg, gullspångsørret 14,4 kg, sik 3,2 kg, abbor 2,8 kg, gjedde 17,0 kg.
Siden 1977 er det gitt offentlige tilskudd for kalkingstiltak. Kalksteinsgrus har blitt kjørt ut på røyas gyteplasser og innsjøene i nedbørsfeltet kalkes regelmessig fra helikopter.
Dissipativt system
Et dissipativt system er et termodynamisk åpent system som opererer utenfor, og ofte langt unna, termodynamisk likevekt i et miljø som det utveksler energi og materie med.
En dissipativ struktur er et dissipativt system som har et dynamisk regime som i noen forstand er i en reproduserbar stabil tilstand. Denne reproduserbare stabile tilstanden kan oppnås gjennom systemets naturlige evolusjon, eller ved menneskelig påvirkning, eller gjennom en kombinasjon av disse to. En disippativ struktur er altså i sin natur ustabilt, men kan opprettholdes over tid ved at det tilføres en form for energi som systemet kan nyttiggjøre seg ved å forbruke.
Marita Fossum
Marita Fossum (født 14. mars 1965) er en norsk forfatter. Hun vokste opp på Byåsen i Trondheim og utdannet seg til sykepleier. Hun flyttet tidlig til Oslo og arbeidet i mange år innen helsevesenet. I en periode bodde hun i Aix-en-Provence i Frankrike og der begynte hun å skrive. Hun arbeidet i åtte år på en roman som siden fikk tredjeplass i en konkurranse Cappelen forlag arrangerte, men hun ga den ikke ut.
Delfiafett
Delfiafett er herdet kokosfett, og egner seg spesielt godt til baking. Delfiafett er det eneste matfettet som kan benyttes i den norske tradisjonskaken delfiakake, derav navnet.
Marita Fossum
Fossum debuterte i 2002 med romanen Verden utenfor, og har senere utgitt ytterligere seks romaner, alle på Oktober forlag. Hun ble tildelt Tanums kvinnestipend for 2005 og Brageprisen samme år i konkurranse med Linn Ullmann og Tore Renberg.
Forfatterskapet
Marita Fossums forfatterskap viser slektskap med Kjell Askildsens. Hennes bøker er ikke lange, og språket hennes gjør at hun omtales som «en kresen språkkunstner som rører ved dype lag av tilværelsens mysterier» (Fredrik Wandrup, Dagbladet). Askildsen, Albert Camus og Marguerite Duras er forfattere hun setter stor pris på, og Omgivelser av Kjell Askildsen er omtalt som hennes favorittbok. Som Askildsen bruker Fossum få litterære bilder i sine tekster.
Tematikken i bøkene til Fossum er mørk. Likevel er det glimt av humor i hennes bøker, og hennes kjærlighetsfortelling er «sensuell uten dyneløfting» (Cathrine Krøger, Dagbladet). Hennes første bok, Verden utenfor, handler om den aids-syke Chis og Liza, hennes andre bok, Å drepe en drage, om frøken Hammer, som får vite at hennes rusmiddelavhengige sønn er funnet død, og som selv blir syk av påkjenningen og innlagt på en psykiatrisk institusjon. Forestill deg handler om Søs som nettopp har mistet sin mor. I Kjære gjetergutt strekker handlingen seg over noen dager rundt en midtsommer tidlig i 1970-årene. Mille er åtte år, og vil helst være gutt. En morgen er hun vitne til at faren dreper hunden hennes. «Marita Fossum har en presisjon i språket sitt som mange forfattere bør misunne henne, der setningene slutter seg stramt og smidig om innholdet.» (Marie Aubert, Bergens Tidende)
Hans Endre Sæterøy
Hans Endre Sæterøy (født 17. juli 1965) er en norsk lokalpolitiker for Høyre. Han var ordfører i Sandøy kommune i Møre og Romsdal fra 2011 til 2015.
Han er ingeniør av yrke og arbeider ved firmaet I.P. Huse AS i Steinshamn på Harøy.
Pseudoopsis
Pseudoopsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Den gammelkatolske kirke
Den gammelkatolske kirke eller Den kristeligkatolske kirke er navnet på en gruppe biskoppelig styrte kirker som har skilt lag med Den romersk-katolske kirke og er i stor grad, men ikke fullstendig, overlappende med Utrechtunionen grunnlagt i 1889. Den eldste av kirkene oppstod i 1723 i Nederland i forbindelse med striden om den såkalte jansenismen, da erkebispedømmet Utrecht og dets suffraganer Haarlem og Deventer ble ekskommunisert av paven og dermed uavhengige.
I 1870 fikk den gammelkatolske kirke en viss internasjonal utbredelse, etter at de kristne som ikke ville akseptere beslutningene fattet under det første Vatikankonsil, bl.a. dogmet om pavens ufeilbarlighet og jurisdiksjonsprimatet, også ble ekskommunisert. Et større antall prester og legmenn grunnla dermed egne menigheter og kirker, hovedsakelig i Tyskland, Østerrike og Sveits, senere også i USA, Polen og Kroatia. Disse kirkene knyttet seg til den gammelkatolske kirke i Nederland, og deres biskoper mottok bispevielsens sakrament av erkebiskopen av Utrecht. Den gammelkatolske kirke har dermed beholdt sin apostoliske suksesjon, og dens bispevigsler blir derfor ansett som gyldige av Den katolske kirke, selv om kirken fra pavens synspunkt er skismatisk.
Alan Hansen
Alan David Hansen (født 13. juni 1955 i Sauchie nær Alloa, Skottland) er en tidligere fotballspiller og nåværende fotballekspert på britisk TV. Mest kjent er han fra tiden da han spilte for Liverpool i perioden 1977–1990.
Lenna Kuurmaa
Lenna Kuurmaa (født 26. september 1985 i Tallinn) er en estisk musiker.
Da hun var fire år gammel sendte foreldrene henne til barne-koret til Eesti Televisioon ETV, hvor hun sang en lang stund. Hun gikk på den tyske videregående skolen i Tallinn. Kuurmaa spilte en kort stund i et tysk band på denne tiden samtidig som hun lærte å spille fiolin og keyboard.
Hun har vært med i musikalene The King And I, The Sound Of Music, Voice of Music og Charlie Brown. Hun var også med i showet «Fizz Superstar 2002», og kom til semi-finalen.
Fındıklı
Fındıklı er en by med 16 008 innbyggere (2017) i den tyrkiske provinsen Rize. Den ligger nordøst for Ardeşen, sørøst for Svartehavet og sørvest for Arhavi.
Lenna Kuurmaa
Senere på året ble hun medlem i bandet Vanilla Ninja, og da bandet måtte dra til Tyskland bestemte Kuurmaa seg for å slutte på skolen. I bandet spilte hun gitar helt fram til 2006, og har vært vokalist for bandet helt siden de startet.
Mustang Station gasskraftverk
Mustang Station gasskraftverk er et varmekraftverk i Yoakum County i Texas i det sørlige USA. Anlegget har en installert produksjonskapasitet på 490 MW, fordelt på 2+1 turbiner med kogenerasjon. Operatør er energiselskapet NAES Corp. Utstyret er vesentlig levert av General Electric og ABB.
Boye Ullmann
Viggo Halvdan Ullmann (født 5. mai 1954), kjent som Boye Ullmann, er en norsk fagforeningsmann og politiker. Han er faglig leder i Nei til EU. og medlem av Rødts faglige utvalg. Ullmann arbeider i dag som organisasjonsarbeider i Fellesforbundet.
Mustang Station gasskraftverk
Kraftverket ble utbygd omkring årene 1995–1999. Brenselkilden er naturgass.
Boye Ullmann
Biografi
Ullmann er født og oppvokst på Lillehammer og er utdannet verktøymaker. Han var klubbleder i Fellesforbundet sin klubb ved Norwesco AS i nesten 20 år. Etter en konflikt med ledelsen sluttet han der på begynnelsen av 2000-tallet. Han har hatt en rekke verv i fagbevegelsen, i organisasjonslivet på venstresiden og i Rødt.
AKP og RV
Ullmann var fra 1970-årene medlem av Arbeidernes Kommunistparti (AKP). På 1980-tallet var han sekretær i partiets internasjonale utvalg og jobbet blant annet med å bygge opp Afghanistan-komiteene i Norge. Ullmann meldte seg ut av AKP i 2001 i protest mot det han mente var voldsromantiske tendenser i partiet. Han fortsatte som aktivist i Rød Valgallianse (RV).
Rødt
Ullmann spilte en viktig rolle i sammenslåingen av AKP og RV til det nye partiet Rødt. På RVs landsmøte i 2005 foreslo han at partiene skulle innlede forhandlinger om å slå seg sammen. I 2007 var sammenslåingsprosessen gjennomført og Rødt ble stiftet.
I 2008 markerte Ullmann seg som en sterk kritiker av stalinistgruppa Tjen folket, og oppfordret medlemmene i gruppa til å melde seg ut av Rødt. Han beskrev tankegodset til Tjen folket som «søppel og skrot». Alle kjente medlemmer av Tjen Folket ble siden ekskludert fra Rødt.
Ullmann satt i Rødts arbeidsutvalg i perioden 2012–2015. Ved stortingsvalget i 2013 var han partiets 3. kandidat i Oslo. I perioden 2015-2017 er han medlem av partiets faglige utvalg.
Arbeid mot sosial dumping
I 2013 var Ullmann med på å avsløre sosial dumping i form av livsfarlig arbeid og underbetaling blant rørleggere som arbeidet ved Coops nye storlager på Gardermoen. Rørleggerne fikk med Ullmanns hjelp full erstatning fra Coop. Rørleggerne ble i 2014 tildelt varslerprisen Stockmanns hammer og rettet en spesiell takk til Ullmann.
Ullmann har markert seg som en skarp kritiker av EØS-avtalen og mener denne står i veien for arbeidet mot sosial dumping i norsk arbeidsliv.
Bibliografi
Håndbok for tillitsvalgte (Håndslag forlag, 2023)
István Pelle
István Pelle (født 26. juli 1907 i Budapest, død 6. mars 1986 i Buenos Aires) var en ungarsk turner. Han representerte Budapesti Torna Club.
Han deltok i tre olympiske leker og et verdensmesterskap for Ungarn. Dette ga ham til sammen 5 medaljer; to sølv og to gull under Sommer-OL 1932 og et gull under verdensmesterskapet i turn 1930.
Under hans første OL, i 1928, ble det ingen medaljer, men Ungarn kom på 10.-plass i lagkonkurransen. Hans beste plasseringer individuelt var 17.-plass i skranke og 21.-plass i hopp. Sammenlagt kom han på 22.-plass. Under OL 1932 ble det fire medaljer, og han fikk også andre gode plasseringer; 4.-plass i lagkonkurransen, og 4.-plass i både svingstang og tumbling individuelt. Det ble ingen medaljer i hans siste OL i 1936, og hans beste plassering var 7.-plass i lagkonkurransen.
På nasjonalt nivå har han mange gullmedaljer; i lagkonkurransen i 1925, 1927, 1928, 1929, 1930 og 1931, og individuell mangekamp i 1927, 1928, 1929, 1930, 1931, 1932 og 1936.
Etter andre verdenskrig forlot han Ungarn og bosatte seg i Argentina.
Israels grunnleggende lover
Israels grunnleggende lover (hebraisk חוקי היסוד‎‎, χuke ha-yesod) viser til tretten statsrettslige lover for Israel som sammen med en rekke domsavgjørelser fungerer som konstitusjonell rett i mangel av en samlet grunnlov. De fleste av disse tretten lover kun kan endres ved kvalifisert flertall i Knesset (Israels lovgivende forsamling). Flere av disse er basert på de individuelle friheter som var beskrevet i den israelske selvstendighetserklæringen. Det er ulikt syn på om disse lovene uten videre har forrang (lex superior) til andre lover.
De tretten lovene er som følger:
Olle Laessker
Olle Laessker (født 2. april 1922, død 19. september 1992) var en svensk friidrettsutøver som konkurrerte i sprintløp og lengdehopp. Han var medlem av Jönköpings AIF og seinere Gävle SGF.
Laessker var aktiv fra 1942 til 1947. Han ble svensk mester i lengdehopp både i 1946 og 1947. Den 18. juli 1946 satte han svensk rekord med et hopp på 7,50 meter.
Under EM i friidrett 1946 på Bislett stadion i Oslo vant Laessker lengdekonkurransen med et hopp på 7,42 meter, to centimeter framfor sveitseren Lucien Graff. Dagen etter, den 25. august, vant det svenske mannskapet 4 x 100 meter stafett på tiden 41,5 sekunder, fem tideler foran Frankrike. Det svenske vinnerlaget bestod av Stig Danielsson, Inge Nilsson, Olle Laessker og Stig Håkansson; Laessker ble dermed den eneste mannlige utøveren som tok to gull i mesterskapet.
Pedinorrhina cinctipennis
Pedinorrhina cinctipennis er en bille som hører til gruppen gullbasser (Cetoniinae) i gruppen skarabider (Scarabaeoidea).
Utbredelse
Arten er utbredt i Kongo.
Ardeşen
Ardeşen er en by med 40 640 innbyggere (2017) i den tyrkiske provinsen Rize. Den ligger nordøst for Pazar, sørøst for Svartehavet og sørvest for Fındıklı.
Världsbiblioteket
Världsbiblioteket er en svensk kåring av verdens 100 beste bøker, gjennomført i 1991 på initiativ av Tidningen Boken. Listen ble dannet gjennom en avstemning blant eksperter fra Svenska Akademien, Svenska Deckarakademin, bibliotekarer, litteraturvitere, forfattere og andre.
Mitmita
Mitmita er en etiopisk krydderblanding som inneholder chili, kardemomme, kryddernellik og salt, og i noen tilfelle også andre kryddere som ingefær, spisskummen og kanel. Den brukes blant annet i den retten som kalles kitfo.
Maybe I’m Amazed
«Maybe I'm Amazed» er en sang av Paul McCartney, utgitt på hans første soloalbum McCartney fra 1970. Sangen er en av McCartneys mest kjente og elskede sanger og går for å være en av hans beste, uansett Beatles, Wings eller solo.
Studioversjonen av sangen ble aldri gitt ut på singel. På tross av dette var det en stor radiohit da albumet kom ut.
En konsertversjon av «Maybe I'm Amazed» ble utgitt av Wings i 1976, fra deres Wings Over America-turné. Sangens høyeste plassering på Billboard Hot 100 var en 10.-plass.
Breivikfjorden
Breivikfjorden er en fjord på vestsida av Sørøya i Hasvik kommune i Finnmark. Fjorden er 8 kilometer lang og opptil 4 kilometer bred.
Fjorden har innløp mellom Ramneset i vest og Reinneset i øst og strekker seg nordøstover til Høyvik i enden av fjorden. På østsida av fjorden ligger tettstedet Breivikbotn. Lengst vest på nordsida av fjorden ligger bygda Breivik. Det er ellers sparsomt med bebyggelse langs fjorden. Fylkesvei 102 går langs nordsida av fjorden.
Daniel Holzer
Daniel Holzer (født 18. august 1995) er en tsjekkisk fotballspiller som spiller for.
Tørrmelk
Tørrmelk, tørrmjølk eller melkepulver er et melkeprodukt som blir produsert ved å dehydrere melk til den er uttørket. Det fremstilles av helmelk eller skummet melk. Tørrmelk som av helmelk har lett for å harskne ved lagring, det vil si etter at posen er åpnet. Tørrmelk av skummet melk har derimot svært lang holdbarhet.
Tørrmelk kan brukes som ingrediens eller tilsettes vann så det blir omtrent som vanlig melk igjen. «Instant» tørrmelk betyr at pulveret er lett oppløselig i vann.
Ungdoms-VM i håndball for kvinner 2010
Ungdoms-VM i håndball for kvinner 2010 ble arrangert i Santo Domingo i Den dominikanske republikk i 2010.
Westfalenlied
Westfalenlied er en hymne fra 1868 for identifikasjon av den westfaliske kultur, som beskriver innbyggerne i de forskjellige enkeltregioner i Westfalen og deres karakter. Hymnen ble første gang offentliggjort i en utgave av Wochenblatt für den Wahlkreis Iserlohn-Altena i april 1869. Forfatteren av denne teksten var kjøpmannen og lyrikeren Friedrich Emil Rittershaus (1834–1897) under et opphold i Iserlohn. En minnetavle befinner seg i Iserlohn på stedet til det daværende vertshuset til posten ved Theodor-Heuss-Ring. Den velkjente musikalske fremstillingen befinner seg på samme sted og stammer fra Peter Johannes Peters (1820 – 1870).
Sangteksten
Das Westfalenlied
Gjesteforsker
Gjesteforsker, ev. gjesteprofessor, er som oftest en forsker som er faglig knyttet til en akademisk institusjon, ofte i utlandet, for et kortere tidsrom, vanligvis fra noen uker til et år (men også lengre og kortere perioder kan forekomme). Som regel er forskeren ansatt ved en annen akademisk institusjon (normalt i hjemlandet) og forskerens lønn betales av denne. Det er imidlertid vanlig at vertsinstitusjonen dekker forskjellige utgifter for gjesteforskeren/gjesteprofessoren, og stiller ulike fasiliteter til disposisjon.
Opphold ved andre akademiske institusjoner har vanligvis til formål å fremme faglig utveksling og samarbeid. For vertsinstitusjonen kan dette være en måte å knytte til seg høyt anerkjente forskere i feltet for en periode, slik at deres egne forskere og studenter kan få muligheten til å samarbeide med disse. I mange tilfeller blir man invitert til å være gjesteprofessor/gjesteforsker, og dette kan i mange tilfeller anses som en stor æresbevisning. En stilling som gjesteprofessor kan særlig ved engelskspråklige institusjoner være en form for navngitt professorat, f.eks. som John Doe Visiting Professor of Physics. En gjesteforsker er normalt ikke ansatt ved vertsinstitusjonen i arbeidsrettslig sammenheng, men gis tilgang til infrastruktur slik som kontor, IT-tjenester og universitetsbibliotek.
Fylkesvei 1246
Fylkesvei 1246 går mellom Mansrud og Haugskrysset i Indre Østfold. Veien går rett forbi Tenor kirkeruin.
Fairey Flycatcher
Fairey Flycatcher var et britisk en-seter dobbeltdekker jagerfly for operasjon fra hangarskip bygget av Fairey Aviation Company som var i drift fra 1923 til 1934. Det ble bygget med et konvensjonelt understell for bruk på hangarskip, men dette kunne byttes ut med pongtonger for katapult-utskytninger fra slagskip.
Fylkesvei 1246
Frem til 2019 hadde veien betegnelsen fylkesvei 691.
Fairey Flycatcher
Konstruksjon og utvikling
Flycatcher ble konstruert for å møte Marinens krav til et fly som kunne erstatte Gloster Nightjar, utstyrt med, enten en Armstrong Siddeley Jaguar motor eller en Bristol Jupiter stjernemotor. Både Fairey og Parnall leverte fly som møtte disse spesifikasjoner. Fairey med Flycatcher og Parnall med Parnall Plover. Den første av tre prototyper Flycatchers hadde sin jomfrutur 28. november 1922. Den hadde en Jaguar II motor. , men en Jupiter IV motor ble senere installert. Små ordere for både Flycatcher (ni fly) og Plover (ti fly) for evaluering. Etter evalueringen ble Flycatcher valgt for full produksjon.
Teknisk beskrivelse
Flycatcher var bemerkelsesverdig for sin tid og var ett av de første fly, spesielt for operasjon fra hangarskip. Det hadde flaps langs begge vingers fulle lengde. Disse kunne felles ned for landing og takeoff, noe som gjorde at flyet bare brukte   av dekket  "to come and go."
I skroget ble det brukt både tre og metall med kledning av duk. Et heller «tuklete» understell kunne byttes ut med pongtonger for amfibisk bruk
Hydrauliske hjulbremser ble senere tilpasset for lettere å kunne stoppe på den begrensede plassen på et hangarskip. Bremsekrok på understellet var innført på de tidlige modeller.
Operasjonell historie
Produksjon av Flycatcher begynte ved Fairey's Hayes fabrikk i 1923 og fe første ble levert til Fleet Air Arm. Flycatcher ble brukt på alle britiske hangarskip i tiden. Om lag 192 fly ble bygget. En typisk plassering var på hangarskipet HMS «Courageous» hvor 16 Flycatchers Ble brukt sammen med 16 Blackburn Ripon og 16 rekognoseringsfly.
Flycatcher ble også brukt av Home, i Middelhavet, Østindia og Kina.
Under tjeneste i Folkerepublikken Kina var Flycatcher aktiv mot kinesiske pirater i havet nær Hongkong.
Museumsfly
Intet ekte fly er bevart, men Marinens luftfartsmuseum har en eplika av Flycatcher som ble bygget i 1977. Registerert som G-BEYB ble det fløyet frem til 1996, da det ble satt på museum. I øyeblikket er det plassert immuseets magasin hvor publikum hsr tidvis adgang.
Liste over kulturminner i Berlevåg
Liste over kulturminner i Berlevåg er en oversikt over fredede og/eller bevaringsverdige bygninger og elementer i Berlevåg. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Rolf Erling Knutsen
Rolf Erling Knutsen (født 10. oktober 1912 i Skien, død 24. desember 1976 i Tjølling), bedre kjent som «Rottenikken», var en kriminell skoggangsmann som begikk en serie hytteinnbrudd, tjuvslakt, kidnapping og knivstikking under andre verdenskrig og skapte frykt i mange bygder etter store avisoppslag høsten 1944.
Pedinorrhina submarginata
Pedinorrhina submarginata er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, avlang, svart gullbasse. Dekkvingene har gule sidestriper.
Rolf Erling Knutsen
Forbrytelser, politijakt og fengsling
Knutsen var oppvokst i Skien. Hans kriminelle virksomhet forgikk i Vestfold-bygder som Lardal, og han ble landskjent for sin aktivitet i Sandsvær under krigen. Da han herjet som verst, drev han med både tjuvslakting, kidnapping og våpenlek og ga ordre til «sine femti menn i skogkanten». Han opptrådte gjerne som motstandsmann eller agent for Secret Service.
I oktober 1943 ble han arrestert i Ramnes i Vestfold siktet for tjuvslakting. Han hadde da ti fengselsopphold bak seg i løpet av de siste tolv årene. Han rømte fra Opstad leir i mai 1944, og fortsatte snart sine lysskye aktiviteter. En bonde fra Sem i Vestfold som han brakte med seg som gissel, døde av et knivstikk 30. august 1944. Rottenikken kom seg sammen med en kvinne helt over til de indre Vestlandsbygdene og besøkte også blant annet Rollag.
Pedinorrhina submarginata
Utbredelse
Arten er utbredt i Kongo.
Systematisk plassering
Slekten har gjerne vært kjent som Plaesiorrhina, men dette navnet bør trolig brukes på slekten fra Madagaskar som tradisjonelt har vært kjent som Bothrorrhina. Arten blir noen ganger plassert som en underart av Pedinorrhina plana.
Rolf Erling Knutsen
Forbrytelser, politijakt og fengsling
I 1944 ble han arrestert, men rømte igjen, og det forårsaket en storstilt jakt over hele østlandsområdet, hvor såvel såkalte «gode nordmenn» i Milorg, som NS-myndighetene samarbeidet om å fakke ham. Han ble igjen arrestert i Hedalen i november 1944, og da ville tyskerne gjøre kort prosess: stille Rottenikken for krigsrett og få ham dømt og avrettet. Statspolitisjef Jonas Lie og justisminister Sverre Riisnæs ventet bare på formaliteter, men saken ble forpurret og utsatt av fengselslegene, Kristensen og Jon Leikvam, med den følge at Rottenikken overlevde krigen.
I 1946 ble han dømt til 18 års fengsel og åtte års sikring for drap på en bonde fra Telemark. I mai 1954 rømte han fra Reitgjerdet sykehus i Trondheim og var igjen på flukt i Sør-Trøndelag og Gauldalen til han ble tatt ved Aursunden. I 1955 ble saken gjenopptatt. Da det ble konkludert med at bonden hadde begått selvmord, ble Knutsen frikjent, og avisene mistet interesse for saken.
De siste tyve år av sitt liv levde han et vagabond-liv på farten. Rolf Erling Knutsen døde julaften 1976, og han er gravlagt på Undersbo kirkegård i Larvik. Saken om Rottenikken fikk stor oppmerksomhet i avisene høsten 1944, og skikkelsen ble av mange tillagt de verste forbrytelser. Flere, særlig barn og folk i de berørte bygdene, var derfor redde for ham.
Kallenavnet skal for ha oppstått når det var storflom i Skienselva og kloakkledningene gikk fulle av vann. Han satt da ved et kumlokk med en pinne som han hadde åte på og «nikket» rottene opp. Historien om Rottenikken er ellers særlig knyttet til Vestfold og Tønsberg der rettssaken mot ham ble ført.
Fysiognomikk
Fysiognomikk er en foreldet lære om sammenhengen mellom menneskets psykiske egenskaper og dets fysiognomi, det vil si ansiktstrekk og ytre kroppsbygning. Tilhengerne av denne teorien hevdet blant annet at en person kunne ha samme karaktertrekk som et dyr de liknet på.
Ordet fysiognomi (fra det greske physiognomonia, av physis, «natur, vesen, karakter» og gnome, «erkjennelse, innsikt») brukes om utseende, spesielt ansikter, men også om kroppsfigur, (planters ytre oppbygning), landskapsformer (jordoverflatens morfologi og jordskorpens geognosmi) og annet. I dag er alle former for systematisk lære om sammenhengen mellom fysiognomi og karakteregenskaper oppfattet som pseudovitenskap helt uten grunnlag i virkeligheten. På den annen side kan visse sinnslidelser og mentale tilstander vise seg i ansiktstrekkene, på samme måte som pannerynker, smilerynker og liknende kan fortelle noe om en person.
Mens ordet fysiognomi, også skrevet fysionomi, kan brukes mer nøytralt om «ansiktsform» og «ansiktsuttrykk», betegner fysignomikk «ansiktsgranskning» og den forlatte personlighetsforskningen som foretok studier og klassifikasjoner av ansiktstrekk og psykiske egenskaper.
Historikk
Fysiognomikk som vitenskap oppstod i antikken, med røtter tilbake til stoisismen og skriftet Physiognomonica som angivelig ble utformet av Aristoteles. Ideene fikk en oppblomstring under renessansen Den italienske naturfilosofen Giambattista della Porta (1535–1615) skrev blant annet De humana physiognomonia (utgitt i 1586). På 1600-tallet var læren imidlertid blitt redusert til en slags spådomskunst og selskapslek som tolket ansikter ut fra universelle personlighetstrekk og følelser, som frykt, stolthet, verdighet og sinne. På slutten av 1700-tallet kom det igjen en ny interesse for fysiognomien da den sveitsiske teologen Johann Caspar Lavater (1741–1801) publiserte Physiognomische Fragmente (1775-78). Den ble oversatt til engelsk i 1792 og kom stadig i nye utgaver fram til 1810.
Fysiognomien fikk en ny betydning innenfor medisinsk praksis og fysisk antropologi, men også innenfor helt andre området i samfunnet som romaner, teater og innenfor alle former for visuell kunst. Teorien skulle blant annet få stor betydning for framstillingen av mennesker i kunsten, spesielt i portretter. Lavater gikk ut fra at «ansiktet var sjelens speil». Han beskrev fysiognomien som læren eller kunnskapen om sammenhengen mellom det ytre og det indre menneske, den synlige overflaten og det usynlige innholdet. Siden da er mange absurditeter skrevet i fysiognomiens navn, for eksempel at en krokete nese tyder på gode lederegenskaper. Lavater kan likevel betraktes som en pioner innen personlighetspsykologien.
Eksterne lenker
Physiognomik
Feytdemningen
Den oppdemmede Feytsjøen (Lac de Feyt) ligger 485 meter over havet og har et areal på mindre enn 100 hektar.
Anlegget ligger sørøst i departementet Correze nær grensen til Cantal departement. Området er en del av Limousin-regionen.
Khyber Pakhtunkhwa
Khyber Pakhtunkhwa, tidligere Den nordvestlige grenseprovinsen (urdu: śhumāl maġribī sarhadī sūbha شمال مغربی سرحدی صوبہ) er geografisk den minste av Pakistans fire provinser. Administrasjonssenteret er Peshawar. Naboregionene er Afghanistan i vest og nord, de nordlige områdene i Pakistan og Azad Kashmir i øst. De føderalt styrte stammeområdene ligger som en buffer mellom NVGP og deler av Afghanistan. Punjab og Islamabad hovedstadsterritorium ligger i sør.
Arealet er på 74,521 km². Det største språket er pashto og de fleste innbyggerne er pashtunere.
I løpet av 1950-tallet ble en mislykket separatistbevegelse støttet av den afghanske regjeringen. Under krigen i Afghanistan på 1980 og 1990-tallet kom mange flyktninger til provinsen og området utgjorde et viktig støttepunkt for samarbeidet mellom Pakistan og USA på den ene siden og den antisovjetiske afghanske mujahedin på den andre siden.
Distrikter
Det er 24 distrikter i Nordvestlige Grenseprovinsen (NVGP)
Metallvannymfer
Metallvannymfer (Lestidae) er en delgruppe av øyenstikkere, (Odonata).
Metallvannymfer er utbredt i hele verden unntatt i Arktisk og Antarktis. De fleste arter finnes i varmere strøk.
Utseende
Metallvannymfer er de små slanke øyenstikkerne, vanligvis mye mindre enn øyenstikkere og libeller. Men størrelsen varierer mellom de ulike artene. Kroppen er helt eller delvis farget i metalliske farger.
Alle de fire vingene er omtrent like av utseende og størrelse. De holder vingene skrått bakover og ut fra kroppen i hvile. Dette er typisk og skiller de fra øyenstikkere som holder vingen rett ut fra kroppen i hvile. De andre gruppene vannymfer folder vingen helt bakover kroppen. Vingemerket (pterostigma) er langt, ofte dobbelt så langt som bredt. Vingene er klare, uten farge flekker eller mønster, de fleste cellene i vingene er femkantet. Vingespennet er mellom 40 og 70 millimeter.
Nymfene har en uvanlig lang fangmaske («munn»), som strekker seg bakover under kroppen helt til det tredje beinparet. De tre trakégjellene (bladgjellene) på bakkroppen er like store, og fint avrundede spisser.
Levevis
Metallvannymfer er litt dårlige flygere og holder til i vegetasjonen ikke langt fra vannet der de hadde sine nymfestadier. Nymfene finnes i stillestående vann eller sakteflytende bekker.
Three 6 Mafia
Three 6 Mafia, tidligere Triple Six Mafia er en rapgruppe fra Memphis, Tennessee. To av gruppens medlemmer, Jordan Houston (Juicy J), og Paul Beauregard (DJ Paul) vant sammen med en samarbeidspartner (Cedric Coleman) en Oscar for beste sang, og fikk også opptre på Den 78. Oscar-utdelingen. Dette var første gang en rappegruppe fikk opptre på seremonien.
FMI
FMI kan vise til:
Microplocia
Microplocia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Små, mørke trebukker, gjerne med hvite flekker. Oversiden er kraftig og nokså tett punktert. Antennene er omtrent så lange som kroppen. Pronotum er tønneformet. Dekkvingene er nesten jevnbrede, beina ikke særlig kraftige.
Utbredelse
Slekten er utbredt fra Vietnam i vest til Ny-Guinea i øst.
Pazar (Rize)
Pazar er en by med 30 463 innbyggere (2017) i den tyrkiske provinsen Rize. Den ligger nord for Çamlıhemşin, nordøst for Çayeli, sørøst for Svartehavet og sørvest for Ardeşen.
Lille Ragnhild
«Lille Ragnhild» er en skillingsvise som kommer fra Mørekysten. Rundt 1850 bodde det en tysk greve, Woldin, på Møre, og det var hans sønn som ble forelsket i husmannsjenta Ragnhild, men som ikke kunne få henne på grunn av rangen. Det finnes flere varianter av denne visa. En heter «Den skjønne Ragna», og er adskilling lengre enn denne. Visa ble innspilt på platen Frem fra Glemselen kap. 2 med Rita Engebretsen
Teksten
hun var ensom og forlatt på denne jord. Hennes moder døde tidlig mens Ragnhild var et barn hennes fader på slagmarken falt han formante sin sønn i største hast, å forlate sin Ragnhild, på sjøen drage ut for å glemme sin trofaste brud. fra min Ragnhild som jeg har så kjær Heller vil jeg dø ut på bølgene, enn i fra min Ragnhild å gå. og i brevet sto skrevet disse ord: Farvel da kjære fader, farvel da kjære mor eders sønn ser I aldri mer på jord. og så tok de hverandre i hånd, så kastet de seg ut i det opprørte hav, som for evig skal være deres grav. lot han lete etter Ragnhild og sin sønn. Borte fra hans stolthet og stolte overmot til Gud han sendte opp så mangen bønn. og la kjærligheten gå sin rette gang for selv om hun var fattig, og selv om han var rik: Ut i døden er alle vi lik
Louis Gabriel Xavier Jantzen
Louis-Gabriel-Xavier Jantzen (født 23. september 1885 i Nancy i Frankrike, død 28. august 1953) var katolsk kinamisjonær og erkebiskop av Chongqing i Kina.
Biografi
Han ble presteviet for det parisiske ytremisjonsselskap i 1909 og sendt til Kina. I 1925 ble han utnevnt til titulærbiskop og apostolisk vikar av Chongqing, og da dette ble elevert til erkebispedømme den 11. april 1946, ble han promovert til erkebispedømme.
Konurbasjon
Konurbasjon (fra latin kon-, «sammen», og urbs, «by») henviser til gruppe av byer som vokser sammen, også kalt «flerkjernebyregion». Det er et urbant område bestående av flere byer og tettsteder som, gjennom befolkningsvekst og ekspansjon, har vokst sammen til én byregion med flere sentra. Konurbasjoner kan være monosentrale med en klart dominerende by, men byen har likevel typisk under halve befolkningen i byregionen og er heller ikke mer enn dobbelt så stor som den nest største byen. Andre konurbasjoner er polysentrale med flere tilnærmet jevnstore byer. I Norge er hele tre av de åtte største byområdene sammenvokste dobbeltbyer: Stavanger-Sandnes, Fredrikstad-Sarpsborg og Skien-Porsgrunn. Motsatsen til konurbasjoner er agglomerasjoner, som er veldig sentrert rundt én stor by. Typiske eksempler er Stor-Oslo og London.
António Monteiro
António Manuel Mascarenhas Gomes Monteiro (født 16. februar 1944 i Santa Catarina, død 16. september 2016 i Praia) var president på Kapp Verde fra 22. mars 1991 til 22. mars 2001. Han var landets annen president.
Konurbasjon
Begrepets historie
Begrepet konurbasjon ble skapt i 1915 av skotske Patrick Geddes i boka Cities in Evolution: Han var opptatt av hvordan strøm og motorisert transport gjorde at byer kunne spre seg og vokse sammen med nabobyer. Konkret nevnte han Midlandton i England, Ruhr i Tyskland, Randstad i Nederland, New York-Boston i USA, Tokyo-beltet i Japan, Delhi i India og Manila i Filippinene. Bilens rekkevidde har begrenset konurbasjoner til byer i under 10 mils avstand av hverandre. En annen type konurbasjoner er megaregioner, som kan inneholde byer i opptil 100 mils avstand av hverandre. Her er det høyhastighetstog som skaper byregionene, fordi slike tog klarer å utkonkurrere flyet på reiser i 50 mils radius.
António Monteiro
Han tok universitetsutdannelse i Belgia og arbeidet der en tid før han flyttet tilbake til Kapp Verde i 1977.
Han var tilknyttet Movimento para a Democracia.
Pentala Harikrishna
Pentala Harikrishna (født 10. mai 1986) er en sjakkspiller fra Andhra Pradesh, India. Han er nå ratet som den nest beste spilleren i India etter Viswanathan Anand og foran Krishnan Sasikiran. Harikrishna ble den yngste stormesteren i sjakk fra India i 2001.
Louis Gabriel Xavier Jantzen
Episkopalgenealogi
Hans episkopalgenealogi er:
Marianne Andreassen
Marianne van den Houten Andreassen (født 1. august 1961 i Harstad) er en norsk samfunnsøkonom, byråkrat og politiker (Ap). Hun var statssekretær fra 1993 til 1997. Hun var Stortingets direktør fra mai 2018 til juni 2022.
Pentala Harikrishna
I november 2004 vant han verdensmesterskapet i sjakk for juniorer. I august 2006 vant han juniormesterskapet i Chess960 (Fischer Random), der han blant annet slo Arkadij Naiditsch 4,5-3,5 i finalen.